"Ma arvan küll, et me selles osas otseselt mingit kampaaniat ei planeeri," ütles ka SEB Eesti Ühispanga eralaenude arendusjuht Triin Messimas. Ühispank on Soovilaenu nime  all kinnisvara tagatisel tarbimislaenu andnud juba 2000. aasta sügisest. "Näha ette sellist suurt kampaaniat ja olulist nõudluse kasvu, ma arvan, et see pole põhjendatud," lisas Messimas. Sagedamini võetakse Soovilaenu tema sõnul auto ostmiseks, tervisekulude katteks või remondiks. "Rääkides nõustajatega, et on kas reisi või niisama peo korraldamise jaoks võetud, siis seda eriti ei ole olnud," sõnas Messimas. Kõigist Ühispanga eralaenudest on umbes viiendik Soovilaenud, keskmiselt võetud neljaks aastaks ja  keskmine summa 50 000-60 000 krooni.